मेरी ग्लानि­पूर्ण अपराधी आंखों ने बिस्तर के नीचे लुढ़क़ी खाली दवा की शीशी को देख लिया था। खुद को समझा पाना बहुत ही मुश्किल हो रहा था। कनक सच में ही मुझसे जुड ग़ई थी। क्या जरूरत थी इसे यह गोलियां पकडाने की? क्या अपनों से विश्वासघात की, मुंह खोलने की यह सजा दी है उसने खुदको ? उसे तो दर्द सहने की आदत थी? कभी-­कभी भला चाहते हुए भी, हम जाने किस­-किस अनर्थ के साधन बन जाते हैं! शायद मैं अपने को कभी माफ न कर पाउं! घर लौटते ही सबसे पहले राकेश को बंगलौर फोन मिलाया। पता चला कि राकेश प्रसाद नाम का तो कोई बच्चा वहां कभी आया ही नहीं— ­­­ वह भी मोतीहारी से तो, हरगिज ही कोई भी, कभी भी नहीं। पिछले बीस साल में तो नहीं ही। हां झरिया का एक राकेश अवस्थी जरूर है। यदि मैं चाहूं, तो उसे वे बुला सकते हैं या मैसेज वगैरह दे सकते हैं।